Gauteng se nuwe LUR’e bekendgemaakDavid Makhura, premier van Gauteng. Foto: GCIS David Makhura het vroeg Woensdagoggend die nuwe lede van die Gautengse uitvoerende raad bekendgemaak. Die Gautengse premier sê hy het ernstige oorweging gegee aan watter mans en vroue in die sesde administrasie van die provinsie moet dien. “Die span wat ek gekies het, verteenwoordig gesamentlik die ANC se opgehoopte bestuurservaring, nuwe energie en vars idees wat nodig is om die mandaat van die sesde administrasie uit te voer, en Gauteng saam te laat groei,” het Makhura in ŉ verklaring gesê. “Hierdie nuutaangestelde LUR’e sal die belange van die mense eerste stel en aan die hoogste etiese en diensleweringstandaarde voldoen in die uitvoer van hul pligte.” Die nuwe Gautengse wetgewer lyk as volg: Panyaza Lesufi: LUR vir finansies en e-regering ​Nomantu Nkomo-Ralehoko: LUR vir onderwys Faith Mazibuko: ​LUR vir gemeenskapsveiligheid Lebogang Maile: ​LUR vir menslike nedersettings, stedelike beplanning en COGTA Thuliswa Nkabinde-Khawe: ​LUR vir maatskaplike ontwikkeling Jacob Mamabolo: ​LUR vir openbare vervoer en padinfrastruktuur Tasneem Motara: LUR vir infrastruktuurontwikkeling en eiendomsbestuur Dr Kgosientsho Ramokgopa: ​LUR vir ekonomiese ontwikkeling, landbou en omgewing Mbali Hlophe: ​LUR vir sport, kuns, kultuur en ontspanning Dr Bandile Masuku: ​LUR vir gesondheid Die nuwe raadslede sal môre om 10:00 by die Emoyeni-konferensiesentrum in Parktown beëdig word.